CELEX: 22001D0152(01)
Language: hr
Date: 2001-12-11 00:00:00
Title: Odluka Zajedničkog odbora EGP-a br. 152/2001 od 11. prosinca 2001. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 94
            
            
               HR
            
            
               Službeni list Europske unije
            
            
               274
            
         22001D0152(01)
   
               L 065/26
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 152/2001
   od 11. prosinca 2001.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 136/2001 od 9. studenoga 2001. (1).
            
         
               (2)
            
            
               Direktiva 2000/36/EZ Europskog parlamenta i Vijeća od 23. lipnja 2000. o kakau i čokoladnim proizvodima namijenjenim prehrani ljudi (2), treba se unijeti u Sporazum.
            
         
               (3)
            
            
               Direktiva 2000/36/EZ Europskog parlamenta i Vijeća počevši od 3. kolovoza 2003. ukida Direktivu Vijeća 73/241/EEZ od 24. srpnja 1973. o usklađivanju zakonodavstava država članica u odnosu na kakao i čokoladne proizvode namijenjene prehrani ljudi (3), koja je uključena u Sporazum i stoga se ukida na temelju Sporazuma,
            
         ODLUČIO JE:
   Članak 1.
   Iza točke 54.zg (Uredba Komisije (EZ) br. 50/2000) poglavlja XII. Priloga II. Sporazumu umeće se sljedeća točka:
   
      
                  „54.zh
               
               
                  
                     32000 L 0036: Direktiva 2000/36/EZ Europskog parlamenta i Vijeća od 23. lipnja 2000. o kakau i čokoladnim proizvodima namijenjenim prehrani ljudi (SL L 197, 3.8.2000., str. 19.).”
               
            
   Članak 2.
   Tekst točke 6. poglavlja XII. Priloga II. Sporazumu briše se počevši od 3. kolovoza 2003.
   Članak 3.
   Tekstovi Uredbe 2000/36/EZ na islandskom i norveškom jeziku, koji se objavljuju u Dodatku o EGP-u Službenog lista Europskih zajednica, su vjerodostojni.
   Članak 4.
   Ova Odluka stupa na snagu 12. prosinca 2001., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a (4).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenog lista Europskih zajednica.
   
      Sastavljeno u Bruxellesu 11. prosinca 2001.
      
         
            Za Zajednički odbor EGP-a
         
         
            Predsjednik
         
         B. GRYDELAND
      
   
   
      (1)  SL L 22, 24.1.2002., str. 26.
   
      (2)  SL L 197, 3.8.2000., str. 19.
   
      (3)  SL L 228, 16.8.1973., str. 23.
   
      (4)  Ustavni zahtjevi nisu navedeni.